arnastofnun/IGC-2024 huggingface dataset:
S-55/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 15. janúar 2008 á hendur D-kk-þgf R-kk-þgf, kt. […], Kárastíg 1, Reykjavík, fyrir lögreglusamþykktarbrot, með því að hafa aðfaranótt laugardagsins 6. október 2007, kastað af sér vatni við veitingastaðinn Pizza Pronto, Bankastræti, Reykjavík.

Þetta er talið varða við 2. mgr. 3. gr. og 1. mgr. 8. gr., sbr. 30. gr., lögreglusamþykktar fyrir Reykjavíkurborg nr. 506/2004, sbr. 1. gr., a-lið 1. mgr. 3. gr. og 1. mgr. 6. gr. laga um lögreglusamþykktir nr. 36/1988.

Þess er krafist að ákærði verði dæmdur til refsingar.

Ákærði sótti ekki þing og boðaði ekki forföll en í fyrirkalli, sem var gefið út 22. febrúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur árið 1972. Sakaferill hans skiptir ekki máli um ákvörðun refsingar í málinu.

Refsing ákærða þykir hæfilega ákveðin 10.000 króna sekt í ríkissjóð sem greiða skal innan fjögurra vikna frá birtingu dóms þessa að telja en ella skal ákærði sæta fangelsi í tvo daga.

D ó m s o r ð:

Ákærði, D-kk-nf R-kk-nf, greiði 10.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

S-kk-nf S-kk-nf.
S-695/2008

Ár 2008, fimmtudaginn 22. maí, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 695/2008: Ákæruvaldið (L-kvk-nf K-kvk-nf) gegn E-kk-þgf B-kk-þgf G-kk-þgf og [...], sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 29. apríl sl. á hendur ákærðu, E-kk-þgf B-kk-þgf G-kk-þgf, kt. [...], Blikahöfða 1, Mosfellsbæ og [...], kt. [...], „fyrir eftirtalda nytjastuldarverknaði framda á árinu 2007:

I.

Ákærðu báðum, með því að hafa aðfaranótt miðvikudagsins 26. desember, í félagi notað í heimildarleysi bláan vélsleða af gerðinni Polaris, sem var í eigu Skálpa ehf., kt. 550206-1290, með því að hafa dregið sleðann af kerru sem stóð að Skútuvogi 12e í Reykjavík, og síðan gangsett hann.

Þetta telst varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956.

II.

Ákærða E-kk-þgf, með því að hafa aðfaranótt miðvikudagsins 26. desember, ekið þeim vélsleða, er tilgreindur er í ákærulið I., frá Skútuvogi 12e í Reykjavík, að timbursölu Húsasmiðjunnar að Skútuvogi 16.

Þetta telst varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956.

III.

Ákærða [...], með því að hafa miðvikudaginn 26. desember 2007, ekið þeim vélsleða, er tilgreindur var í ákærulið I., um Grafarvog og upp í Mosfellsdal.

Þetta telst varða við 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956.

Þess er krafist að ákærðu verði dæmdir til refsingar.“

Málavextir

Ákærðu hafa skýlaust játað það brot sem þeir eru saksóttir fyrir. Hafa þeir orðið sekir um athæfi það sem lýst er í ákærunni og réttilega er þar fært til refsiákvæðis. Þykir refsing ákærðu hæfilega ákveðin fangelsi 30 í daga. Rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærðu almennt skilorð 57. gr. almennra hegningarlaga nr. 19, 1940.

Sakarkostnað leiddi ekki af máli þessu.

DÓMSORÐ:

Ákærði, E-kk-nf B-kk-nf G-kk-nf, sæti fangelsi í 30 daga.

Ákærði, [...], sæti fangelsi í 30 daga.

Framkvæmd refsingarinnar er frestað og fellur hún niður að liðnum 2 árum haldi ákærðu almennt skilorð.

P-kk-nf G-kk-nf.
S-719/2008

Ár 2008, fimmtudaginn 22. maí, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 719/2008: Ákæruvaldið (L-kvk-nf K-kvk-nf) gegn R-kk-þgf V-kk-þgf G-kk-þgf (V-kk-nf H. V-kk-nf hdl.), sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 6. maí sl. á hendur ákærða, R-kk-þgf V-kk-þgf G-kk-þgf, kt. [...], Fannafold 30, Reykjavík, „fyrir þjófnað, með því að hafa aðfaranótt föstudagsins 26. maí 2007, brotist inn í apótekið Lyfjaver, Suðurlandsbraut 22 í Reykjavík, með því að brjóta rúðu norðan við aðalinngang apóteksins með grjóti, og stela þaðan fimm pakkningum af verkjalyfinu Somadril Comp, samtals að verðmæti 3960 krónur.

Telst þetta varða við 244. gr. almennra hegningarlaga nr. 19, 1940.

Í máli þessu gerir L-kk-nf B-kk-nf þá kröfu f.h. Tryggingamiðstöðvarinnar hf., kt. [...], að ákærði verði dæmdur til greiðslu skaðabóta að fjárhæð 363.732 kr., auk vaxta samkvæmt 8. gr. laga nr. 38/2001, „frá tjónsdegi til þess dags er dómsmál er höfðað, en dráttarvaxta samkvæmt 1. mgr. 6. gr. laganna frá þeim degi til greiðsludags.

Þess er krafist að ákærði verði dæmdur til refsingar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi 30 í daga. Rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærðu almennt skilorð 57. gr. almennra hegningarlaga nr. 19, 1940.

Bótakrafan í málinu er algerlega órökstudd og ber að vísa henni frá dómi.

Dæma ber ákærða til þess að greiða verjanda sínum, V-kk-þgf H. V-kk-þgf hdl., 50.000 krónur í málsvarnarlaun, sem dæmast með virðisaukaskatti.

DÓMSORÐ:

Ákærði, R-kk-nf V-kk-nf G-kk-nf, sæti fangelsi í 60 daga. Framkvæmd refsingarinnar er frestað og fellur hún niður að liðnum 3 árum haldi ákærði almennt skilorð.

Ákærði skal greiða allan sakarkostnað, þar með talda málsvarnarþóknun skipaðs verjanda síns, V-kk-ef H-kk-ef V-kk-ef héraðsdómslögmanns, 50.000 krónur að meðtöldum virðisaukaskatti.

P-kk-nf G-kk-nf.
S-763/2008

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 16. maí 2008 á hendur A-kk-þgf F-kk-þgf S-kk-þgf, [-], Merkjateigi 8, Mosfellsbæ, „fyrir brot gegn ákvæðum almennra hegningarlaga og umferðarlaga, með því að hafa laust fyrir klukkan 23 að kvöldi miðvikudagsins 9. maí 2007, ekið bifreiðinni TR-039, án nægilegrar aðgæslu og tillitssemi, austur eftir Björtuhlíð í Mosfellsbæ, af akbrautinni og upp á gangstétt, og ekið þar á S-kvk-þf R-kvk-þf S-kvk-þf, [-], sem var á gangi á gangstéttinni í austurátt, þannig að bifreiðin hafnaði á aftanverðum hægri lærlegg S-kvk-ef R-kvk-ef, sem við það féll fram fyrir sig og hægri fótur hennar varð undir vinstra framhjóli bifreiðarinnar sem stöðvaði á fætinum, með þeim afleiðingum að II., III. og IV. framristarbein á hægri fæti S-kvk-ef R-kvk-ef brotnuðu.

Telst framangreind háttsemi varða við ákvæði 219. gr. almennra hegningarlaga nr. 19/1940, og einnig l. mgr. 4.gr. og l.mgr. 13.gr. umferðarlaga nr. 50/1987, sbr. 1. mgr. 100. gr., laganna, sbr. l.gr. laga nr. 48/1997.

Þess er krafist að ákærði verði dæmdur til refsingar og til sviptingar ökuréttar skv. 101. nefndra umferðarlaga, sbr. 25. gr. laga nr. 44/1993.

Þess er krafist að ákærði verði dæmdur til refsingar

Verjandi ákærða krefst vægustu refsingar er lög leyfa en kveðst ekki gera kröfu til málsvarnarlauna.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorði hefur ákærði, sem fæddur er í desember 1989, ekki áður gerst sekur um refsiverðan verknað. Samkvæmt því, og með vísan til skýrrar játningar hans fyrir dómi og ungs aldurs, þykir mega fresta ákvörðun um refsingu hans skilorðsbundið í 2 ár frá uppkvaðningu dómsins að telja og falli refsing hans niður að þeim tíma liðnum haldi hann almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 3 mánuði frá uppkvaðningu dómsins.

Engan kostnað leiddi af máli þessu.

Dóm þennan kvað upp Á-kk-nf M-kk-nf héraðsdómari.

D ó m s o r ð :

Ákvörðun um refsingu ákærða, A-kk-ef F-kk-ef S-kk-ef, er frestað skilorðsbundið í 2 ár frá uppkvaðningu dómsins að telja og falli refsing hans niður að þeim tíma liðnum haldi hann almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 3 mánuði frá uppkvaðningu dómsins.

Á-kk-nf M-kk-nf
S-822/2008

Mál þetta var höfðað með ákæru Lögreglustjórans á höfuðborgarsvæðinu, dags. 3. júní 2008, á hendur A-kk-þgf S-kk-þgf S-kk-þgf, kt. ---, Réttarholtsvegi 97, Reykjavík. Hann er talinn hafa gerst sekur um

...þjófnað, með því að hafa þriðjudaginn 24. október 2006, í félagi við tvo ósakhæfa drengi, brotist inn í íbúðarhúsnæði að Hólmgarði 11 í Reykjavík, með því að spenna upp opnanlegt gluggafag á norðurenda hússins og stela þaðan fartölvu af gerðinni Gateway og 17” sjónvarpsflatskjá, samtals að verðmæti um 240.000 krónur.

Ekki er að finna heimfærslu til refsiákvæðis í ákæru.

Ákæruvald krefst refsingar.

Ákærði kom fyrir dóm í dag og játaði brot sitt eins og því er lýst í ákæru. Umræddir munir komust óskemmdir til skila. Var málið dómtekið án frekari sönnunarfærslu.

Brotið er nægilega skýrgreint í ákæru með heiti að lögum og kemur því ekki að sök þó ekki sé vísað til lagaákvæðis. Játning ákærða er í samræmi við rannsóknargögn. Hann verður sakfelldur fyrir þann verknað sem í ákæru er lýst og varðar hann refsingu samkvæmt 244. gr. almennra hegningarlaga.

Ákærði hefur ekki áður sætt refsingum sem skipta máli við ákvörðun refsingar nú. Líta ber til þess að umræddir munir komust til skila og að ákærði hefur játað brot sitt greiðlega. Þá athugast að ákæra var ekki gefin út fyrr en í byrjun júní 2008 eins og áður segir, en síðustu skýrslur lögreglu sem liggja frammi í málinu voru gerðar 30. nóvember 2006. Hefur því liðið eitt og hálft ár frá því að rannsókn var lokið og þar til ákæra var gefin út.

Refsing er ákveðin fangelsi í 30 daga. Vegna ungs aldurs ákærða og þess að hann hefur ekki áður gerst sekur um auðgunarbrot verður refsing þessi bundin almennu skilorði til tveggja ára.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, A-kk-nf S-kk-nf S-kk-nf, sæti 30 daga fangelsi.

Fresta skal fullnustu refsingar og hún falla niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

J-kk-nf F-kk-nf
S-823/2008

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 3. júní sl. á hendur H-kk-þgf H-kk-þgf, Bergstaðastræti 52, Reykjavík, dvst. Bergþórugötu 45, Reykjavík, „fyrir umferðar- og fíkniefnalagabrot, með því að hafa ekið bifreiðinni RK-428, aðfaranótt laugardagsins 26. janúar 2008, óhæfur um að stjórna henni örugglega vegna áhrifa ávana- og fíkniefna, suður Laufásveg í Reykjavík, uns lögregla stöðvaði aksturinn á móts við hús númer 46 við Laufásveg og með því að hafa umrætt sinn, haft í vörslum sínum 0,62 g af amfetamíni og 0,38 g af maríhúana, sem ákærði framvísaði til lögreglu.

Þetta er talið varða við 1. og 2. mgr. 45. gr. a, sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að ofangreind fíkniefni sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing en í fyrirkalli, sem var gefið út 3. júní sl. og hefur verið löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni.

Ákærði er fæddur í september 1963. Sakaferill hans, sem nær aftur til ársins 2004, hefur ekki áhrif á ákvörðun refsingar í máli þessu að öðru leyti en því að hann var á árinu 2005 dæmdur til að greiða 60.000 króna sekt og til sviptingar ökuréttar í 4 mánuði fyrir akstur undir áhrifum fíkniefna.

Með vísan til framangreinds þykir refsing ákærða hæfilega ákveðin 220.000 króna sekt til ríkissjóðs, sem greiðist innan fjögurra vikna frá birtingu dóms þessa að telja, en ella sæti ákærði fangelsi í 16 daga.

Ákærði er með vísan til 101. gr. og 102. gr. umferðarlaga sviptur ökurétti í 2 ár frá birtingu dómsins að telja.

Upptæk eru gerð 0,62 g af amfetamíni og 0,38 g af maríhúana sem lagt var hald á við rannsókn málsins.

Ákærði greiði 145.118 krónur í útlagðan sakarkostnað.

D ó m s o r ð:

Ákærði, H-kk-nf H-kk-nf, greiði 220.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 16 daga.

Ákærði er sviptur ökurétti í 2 ár frá birtingu dómsins að telja.

Upptæk eru gerð 0,62 g af amfetamíni og 0,38 g af maríhúana.

Ákærði greiði 145.118 krónur í sakarkostnað.

Á-kk-nf M-kk-nf.
S-856/2008

Ár 2008, þriðjudaginn 8. júlí, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-856/2008: Ákæruvaldið gegn B-kk-þgf G-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 10. júní 2008 á hendur ákærða, B-kk-þgf G-kk-þgf, kt. ---, Laufengi 72, Reykjavík, til refsingar fyrir brot á 1. mgr. 257. gr. almennra hegningarlaga nr. 19/1940, með því að hafa, að kvöldi miðvikudagsins 27. júní 2007, krotað með skóáburði stafina „FK“ á vegg Engjaskóla að Vallengi 14 í Reykjavík.

Framkvæmdasvið Reykjavíkurborgar krefst þess í málinu að ákærði verði jafnframt dæmdur til greiðslu 13.256 króna skaðabóta, með vöxtum samkvæmt 8. gr. laga nr. 38/2001 um vexti og verðtryggingu frá 27. júní 2007 til þess dags er liðinn er mánuður frá birtingu bótakröfunnar, en síðan með dráttarvöxtum samkvæmt 1. mgr. 6. gr., sbr. 9. gr. sömu laga til greiðsludags.

Með skýlausri játningu ákærða fyrir dómi, sem fær stoð í rannsóknargögnum málsins, er ofangreind háttsemi sönnuð og þykir hún rétt færð til refsiákvæða í ákæru. Ákærði var 15 ára þegar hann framdi brotið. Er síðan liðið rúmt ár. Hann á ekki sakaferil að baki. Að gættum þessum atriðum og með skírskotun til 2. töluliðar 1. mgr., sbr. 2. mgr. 74. gr. almennra hegningarlaga þykir rétt að fella refsingu niður.

Föður ákærða, G-kk-þgf B. H-kk-þgf, var birt framlögð bótakrafa við þingfestingu málsins. Hann mótmælti kröfunni á grundvelli vanreifunar, benti á að kostnaður við hreinsun veggjarins hefði tekið til mun stærri flatar sökum annars, óskylds og viðameira veggjakrots og að krafan væri af þeim sökum of há. Framlagðar ljósmyndir styðja mótmæli G-kk-ef. Að því gættu og í ljósi þess að um játningarmál er að ræða þykir rétt að vísa bótakröfunni frá dómi, sbr. 1. mgr. 172. gr. laga um meðferð opinberra mála.

L-kvk-nf K-kvk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Felld er niður refsing ákærða, B-kk-ef G-kk-ef.

Bótakröfu Framkvæmdasviðs Reykjavíkurborgar er vísað frá dómi.

J-kk-nf J-kk-nf
S-858/2008

Ár 2008, föstudaginn 20. júní, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-858/2008: Ákæruvaldið gegn J-kk-þgf S-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 10. júní 2008 á hendur ákærða, J-kk-þgf S-kk-þgf, kt. 000000-0000, Flétturima 36, Reykjavík, til refsingar fyrir tvo nytjastuldi samkvæmt 1. mgr. 259. gr. almennra hegningarlaga nr. 19/1940, sbr. 1. gr. laga nr. 20/1956, annars vegar með því að hafa laugardaginn 22. desember 2007, í félagi við Á-kk-þf F-kk-þf M-x-x, tekið bifreiðina RD-023 í heimildarleysi og Á-kk-nf ekið henni um götur Reykjavíkur, og hins vegar með heimildarlausum akstri bifreiðarinnar PD-289 í Reykjavík, mánudaginn 24. desember 2007, allt svo sem nánar er lýst í ákæru.

Með afdráttarlausri játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Ákærði er 25 ára. Samkvæmt sakavottorði og öðrum málsgögnum var hann 2. nóvember 2007 dæmdur í 30 daga fangelsi fyrir ölvunarakstur og sviptur ökurétti ævilangt. Þá var hann 27. mars 2008 dæmdur í átta mánaða fangelsi, þar af sex mánuði skilorðsbundið í tvö ár, fyrir tvær líkamsárásir, húsbrot, eignaspjöll og akstur undir áhrifum fíkniefna og sviptur ökurétti. Ákærði afplánar nú tveggja mánaða refsivist samkvæmt síðargreindum dómi. Brotin, sem ákærði er nú sakfelldur fyrir, voru framin fyrir uppsögu þess dóms. Ber því að taka upp sex mánaða skilorðshluta dómsins samkvæmt reglum 60. gr. almennra hegningarlaga og dæma ákærða refsingu í einu lagi með hliðsjón af 77. gr. og 78. gr. sömu laga. Að því gættu og með vísan til greiðrar játningar ákærða þykir refsing hæfilega ákveðin fangelsi í sjö mánuði, sem eftir atvikum þykir mega skilorðsbinda eins og nánar segir í dómsorði.

Samkvæmt 1. mgr. 165. gr. laga um meðferð opinberra mála ber að dæma ákærða til að greiða þóknun skipaðs verjanda síns, G-kk-ef Á-kk-ef héraðsdómslögmanns. Með hliðsjón af eðli og umfangi máls þykir hún hæfilega ákveðin 85.407 krónur, að meðtöldum virðisaukaskatti.

L-kvk-nf K-kvk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, J-kk-nf S-kk-nf, sæti fangelsi sjö mánuði, en fresta skal fullnustu refsingarinnar og hún falla niður að liðnum þremur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 85.407 króna þóknun G-kk-ef Á-kk-ef héraðsdómslögmanns.

J-kk-nf J-kk-nf
S-861/2008

Mál þetta var höfðað með ákæru Lögreglustjórans á höfuðborgarsvæðinu, dags. 10. júní 2008, á hendur H-kk-þgf P-kk-þgf, kt. ---, Lágengi 21, Selfossi. Hann er talinn hafa gerst sekur um

...umferðarlagabrot í Reykjavík með því að hafa aðfaranótt föstudagsins 7. september 2007 ekið bifreiðinni TY-961 óhæfur til að stjórna henni örugglega vegna áhrifa ávana og fíkniefna, undir áhrifum áfengis (vínandamagn í blóði 1,69 ‰) og sviptur ökurétti frá Hótel Sögu við Hagatorg uns hann ók inn á bensínstöð N1 við Ægissíðu og svo óvarlega þar að hann ók á burðarsúlu undir skyggni stöðvarinnar, þar sem bifreiðin sat síðan föst.

Þessi háttsemi er í ákæru talin varða við 1. sbr. 3. mgr. 45. gr., 1. og 2. mgr. 45. gr. a, og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, sbr. 5. gr. laga nr. 66/2006.

Ákæruvald krefst refsingar og sviptingar ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði kom fyrir dóm í dag og játaði brot sitt eins og því er lýst í ákæru. Var málið dómtekið án frekari sönnunarfærslu.

Játning ákærða er í samræmi við rannsóknargögn. Hann verður sakfelldur fyrir þann verknað sem í ákæru er lýst og er þar réttilega færður til refsiákvæða.

Fyrir dómi lýsti ákærði því að hann væri hættur í óreglu er hann hefði stundað lengi. Kvaðst hann vera á sjó.

Áður en brot það var framið sem nú er sakfellt fyrir hafði ákærði tvisvar verið sakfelldur fyrir ölvunarakstur. Eftir að brotið var framið hefur hann einu sinni enn verið sakfelldur fyrir ölvunarakstur, einu sinni fyrir að aka undir áhrifum lyfja og tvisvar fyrir að taka sviptur ökurétti. Refsingu ber nú að ákveða sem hegningarauka við refsingu samkvæmt dómum 4. febrúar 2008 og 12. desember 2007. Þar var hann dæmdur til að sæta fangelsi í samtals 50 daga. Refsing er ákveðin fangelsi í 15 daga. Þá ber samkvæmt 101. og 102. gr. umferðarlaga að ítreka ævilanga sviptingu ökuréttar.

Ákærði verður dæmdur til að greiða allan sakarkostnað. Kostnaður samkvæmt yfirliti nemur 97.170 krónum. Þóknun verjanda er ákveðin 41.382 krónur.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði, H-kk-nf P-kk-nf, sæti 15 daga fangelsi.

Ákærði skal sæta sviptingu ökuréttar ævilangt.

Ákærði greiði 97.170 krónur í sakarkostnað, auk þóknunar skipaðs verjanda síns, O-kk-ef E-kk-ef héraðsdómslögmanns, 41.382 krónur að meðtöldum virðisaukaskatti.

J-kk-nf F-kk-nf
S-952/2008

Mál þetta, sem dómtekið var í dag, er höfðað með ákæru útgefinni af ríkissaksóknara 1. júlí 2008 á hendur M-kk-þgf Ó-kk-þgf, kt. [...], Hátúni 10b, Reykjavík, fyrir að gabba lögreglu, með því að hafa föstudaginn 23. nóvember 2007, hringt frá heimili sínu í Neyðarlínuna í síma 112, og tilkynnt ranglega að hann væri með hníf og ætlaði að myrða sambýliskonu sína, sem varð til þess að lögreglumenn voru sendir að heimili ákærða.

Þetta er talið varða við 120. gr. almennra hegningarlaga nr. 19/1940, sbr. lög nr. 82/1998.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1957. Sakaferill hans nær til ársins 1973, en endar á árinu 2001 er hann síðast var dæmdur. Var þá um að ræða ölvunar- og réttindaleysisbrot. Ákærði hefur greiðlega játað brot sitt hér fyrir dóminum. Með hliðsjón af því og sakarefni málsins er refsing hans ákveðin 100.000 krónur í sekt til ríkissjóðs sem greiðist innan fjögurra vikna frá uppkvaðningu dóms þessa að telja, en ella sæti ákærði fangelsi í 8 daga.

D ó m s o r ð :

Ákærði, M-kk-nf Ó-kk-nf, greiði 100.000 krónur í sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 8 daga.

S-kk-nf S-kk-nf.